רות קלדרון

רות קלדרון (נולדה ב-25 בספטמבר 1961) היא חברת הכנסת לשעבר ממפלגת יש עתיד וסגנית יו"ר הכנסת בכנסת ה-19. חוקרת תלמוד ואגדה, אשת חינוך ותרבות עברית, מייסדת בית מדרש 'אלול' ועלמא בית לתרבות עברית. רות קלדרון נולדה בתל אביב בשנת 1961. היא השלימה תואר ראשון במקרא, פילוסופיה ומחשבת ישראל במכללת אורנים, ותואר שני באוניברסיטה העברית בתלמוד. נושא עבודת המוסמך שלה היה "דמויות משנה בסיפור האגדה התלמודי", שם אפיינה את הופעותיהן השונות של דמויות משנה כ'מטרוניתא', 'תינוק', 'תינוקת' ו'כובס'. את הדוקטורט בנושא 'צפנים קבועים בסיפורת האגדה התלמודית' השלימה בשנת 2007 באוניברסיטה העברית. במסגרת הדוקטורט מנסה קלדרון ליישם כלים של סטרוקטורליזם על אגדות התלמוד הבבלי, ולחשוף מעין 'שפה' פנימית. לצד לימודיה האקדמיים קלדרון למדה בבית המדרש של מכון הרטמן בירושלים. ב-1989 היא יסדה וניהלה יחד עם מוטי בראור את בית מדרש אלול, בית המדרש הראשון המשותף לנשים ולגברים, לדתיים ולחילונים. בשנת 1997 קיבלה את פרס אבי חי על היוזמה להקמת 'אלול' מטעם קרן אבי חי. לאחר מספר שנים של ניהול, השתתפה במחזור הראשון של בית הספר למנהיגות חינוכית של מכון מנדל למנהיגות. לאחר שסיימה את לימודיה במכון מנדל, חזרה לתל אביב על מנת להקים את עלמא בית לתרבות עברית ב-1995. עלמא היא מרכז המשלב דרכי לימוד מסורתיות של בית מדרש עם לימוד אקדמי של תרבות כללית ולימוד אמנות. עלמא הוקמה במרכז תל אביב, מתוך שאיפה לחדש את המושג "תרבות עברית" בדרכם של אחד העם וביאליק. בעלמא פיתחה את אירוע 'תיקון ליל שבועות' שנערך ובשיאו אירח כ-3500 איש ואישה[דרוש מקור] במוזאון תל אביב וכלל לימוד ופעילות תרבותית. ב-2002 הוקמה עלמא חיפה וב-2003, במהלך שלוש שנות שהות בארצות הברית, הקימה קלדרון את עלמא ניו יורק. גם בניו יורק קיימה 'תיקון ליל שבועות'. קלדרון ערכה והגישה את התוכנית "החדר" בערוץ 2, המארחת שני אורחים ללימוד משותף של טקסט קלאסי מהמקורות וממקורות חדשים. הייתה חברה בוועדה המייעצת של סדרת הספרים "עם הספר" בהוצאת "ידיעות ספרים". הייתה חברה בוועדת שנהר, שבדקה את החינוך היהודי במגזר הממלכתי. במרץ 2012 מונתה כראש אגף תרבות וחינוך בספרייה הלאומית. קלדרון היא ראש 'עלמא', בית לתרבות עברית. על פועלה זכתה לתוארי דוקטור לשם כבוד מבית המדרש לרבנים באמריקה שבניו יורק, מה-Hebrew College שבבוסטון ומבית המדרש לרבנים ליהדות מתחדשת שבפילדלפיה. בשנת 2018 זכתה בפרס רוטברג לחינוך יהודי של האוניברסיטה העברית. קלדרון נבחרה לכנסת התשע עשרה במקום ה-13 ברשימת יש עתיד. עם היבחרה לכנסת מונתה לסגנית יו"ר הכנסת. כיהנה כחברה בוועדת החינוך, התרבות והספורט ובועדה לביקורת המדינה. שימשה כיושבת ראש השדולה להתחדשות יהודית וכן יושבת ראש של השדולה ל"תרבות פרלמנטרית". שימשה חברה במספר שדולות נוספות, בהן השדולה למען הספרות הישראלית ועידוד הקריאה בישראל והשדולה לקידום הדברות בין חילונים לחרדים. וכן שימשה כיושבת-ראש משותפת של קבוצת הידידות הפרלמנטרית ישראל-אוסטרליה. במהלך כהונתה בכנסת יזמה מספר תיקוני חקיקה: חוק יסוד: מגילת העצמאות והמדינה היהודית ודמוקרטית, ברית הזוגיות האזרחית (יחד עם סיעת 'יש עתיד'), תיקון לחוק ועדת שמיטה ממלכתית בעניין סמכויות הוועדה, הרכב הוועדה וסדרי עבודתה וכן חוק השבת במרחב הציבורי (יחד עם חבר הכנסת אלעזר שטרן). בנוסף, קלדרון הנהיגה "בית המדרש בכנסת", המתכנס מדי שבוע ודן בנושאים הקשורים לדת היהודית ולמסורתה ומתבסס על לימוד מקורות וטקסטים יהודיים. בבחירות לכנסת העשרים הוצבה במקום ה-15 ולא נכנסה לכנסת. בדצמבר 2021 הוגשה מועמדותה לתפקיד יו"ר הסוכנות היהודית על ידי שר החוץ ויו"ר יש עתיד יאיר לפיד. לבסוף נבחר לתפקיד דורון אלמוג. קלדרון אם לשלושה. מתגוררת בתל אביב. השוק. הבית. הלב. (יצא ב-2001, הוצאת כתר) הוא קריאה אישית באגדות תלמודיות. הספר תורגם לאנגלית ולספרדית. בספרה "השוק. הבית. הלב." (הוצאת כתר 2000) אלפא ביתא תלמודי: אוסף פרטי, תל אביב: (ידיעות אחרונות, 2014). אוסף של תובנות, דמויות ורגעים דרמטיים בתלמוד. Machloket/Streitschriften 1. Säkulares Judentum aus religiöser Quelle. (herausgegeben mit), Hentrich & Hentrich Verlag Berlin, 2015, ISBN 978-3-95565-084-1 סיפור על גשם, סיפור לילדים הוצאת מודן וספריית פיג'מה, 2016. הסיפור מבוסס על סיפור בתלמוד העוסק ברבי חנינא בן דוסא. הנסיכה והאבן, סיפור ילדים המבוסס על סיפורי מעשיות של רבי נחמן מברסלב. הוצאת מודן וספריית פיג'מה, 2020. שקית של געגוע, סיפור לילדים הוצאת ידיעות ספרים וספריית פיג'מה. ימים ראשונים, ידיעות ספרים, 2023 העלמה בהיכל, הוצאת מודן, 2022 קלדרון היא עורכת ראשית בסדרת טקסי חיים של עלמא, בהוצאת ידיעות אחרונות. בסדרה יצאו הספרים 'לקראת כלולות', 'קבלת פנים', בת מצווה ובר מצווה'. "כנפיים של זהב" על 'פונדק הרוחות' לאלתרמן כמדרש אגדה. טורא: אסופת מאמרי הגות ומחקר במחשבת ישראל, כרך ב (1992), עמ' 134 - 151. "על תלמוד תורה", אלפיים 18. יעקב אגמון,שאלות אישיות - מבחר ראיונות - ריאיון עם רות קלדרון שנערך בתאריך 26 בספטמבר 1992, משרד הביטחון – ההוצאה לאור, 1994, עמ' 325–337 רות קלדרון, באתר הכנסת רות קלדרון, באתר כנסת פתוחה רות קלדרון באתר מפלגת "יש עתיד" רותי קדוש, מגילת רות, באתר nrg‏, 11 בדצמבר 2005 ירעם נתניהו, שליפות עם רות קלדרון, באתר nrg תוכניות החדר עם רות קלדרון, אתר תרבות.il מאיה פלדמן, יהודי צריך לדעת איך להיות יהודי, באתר ynet, 1 ביוני 2006 ורד לי, מייסדת ומנהלת "עלמא", תל אביב, באתר הארץ, 28 באוגוסט 2007 שרי מקובר-בליקוב, תורתה אמנותה: ריאיון עם ד"ר רות קלדרון, באתר nrg‏, 2 במרץ 2013 דוד בן בסט מראיין את רות קלדרון, "הנבחרים", באתר YouTube, ‏2 באוגוסט 2013 שעה אישית עם רות קלדרון בתוכנית "שעה של אנשים". מגישים: אסף פאסי ואבי קראוס, רדיו גלי ישראל, 4 בספטמבר 2014 שירה קדרי-עובדיה, מגילת רות: קלדרון לא בטוחה אם תתמודד שוב לכנסת, באתר nrg‏, 19 בספטמבר 2014 פרק 7: רות קלדרון, בפודקאסט "דוד מחפש משמעות", 30 בינואר 2020 אריאל הורוביץ, ‏רות קלדרון חולמת על רשת כוללים חילוניים, בעיתון מקור ראשון, 2 בספטמבר 2020 גילי איזיקוביץ, רות קלדרון מוציאה ספר על ההיסטוריה המרתקת של משפחתה ולא מתגעגעת לכנסת, באתר הארץ, 4 במאי 2023 רות קלדרון (1961-), דף שער בספרייה הלאומית מכּתביה ונאומיה: לדבר דווקא עכשיו, באתר ynet, 16 באוקטובר 2000 רות קלדרון, ‏תחת כנפי השכינה, פרק מתוך הספר "השוק הבית הלב", ארץ אחרת אוקטובר 2000 זמן של חסד, באתר ynet, 21 בספטמבר 2007 חיוכו של העבד, באתר ynet, 15 באפריל 2008 רות קלדרון, אביחי בוארון, האמנם שמחה התורה?, באתר ynet, 13 באוקטובר 2006 רות קלדרון: עשיה מתוך מחשבה, מחלוקת מתוך הבנה, באתר onlife,‏ 14 בפברואר 2013 - נאום הבכורה של רות קלדרון בכנסת עוזיאל סבתו‏, פרק ראשון: מתוך "אלפא ביתא" של רות קלדרון, באתר וואלה, 4 בספטמבר 2014 רשימת המאמרים של רות קלדרון באתר רמב"י על כתביה: אריאל סרי-לוי, "אלפא ביתא תלמודי": ד"ר רות וח"כ קלדרון, באתר הארץ, 14 באוקטובר 2014 ד"ר רות קלדרון מונתה לראש אגף תרבות וחינוך בספרייה הלאומית, 18 במרץ 2012, באתר התחדשות הספרייה הלאומית אנה ברסקי, ‏לאחר פרשת שטרן: ד"ר רות קלדרון היא המועמדת של לפיד לראשות הסוכנות היהודית, באתר מעריב אונליין, 29 בדצמבר 2021 רות קלדרון, פרק מהספר "ימים ראשונים", באתר הארץ, 20 באפריל 2023 מישאל ציון, שני ספרים מזמינים לפגוש את העלמה הנסתרת, באתר הארץ, 3 במאי 2023